<classify> Kocha Mkuu wa Mbeya City, Abdul Mingange alisema jana kuwa nyota wake wapo tayari kwa mchezo wa kesho baada ya mchezo wa kirafiki uliochezwa nchini Zambia.Tumekuwa na mazoezi kwa majuma mawili sasa, tumecheza michezo kadhaa ya kirafiki ukiwemo tulioshinda bao 1-0, ulikuwa ni mchezo mzuri ambao tumeutumia kama kipimo kuelekea mchezo wetu wa ligi dhidi ya Mwadui, alisema.Alisema vijana wake wapo tayari na wamejiandaa kuhakikisha wanapata matokeo mazuri ili kujinusuru kwenye hatari ya kushuka daraja.Mingange alisema anaifahamu vizuri Mwadui kuwa ni moja ya timu zenye vikosi bora kwenye ligi ya msimu huu, ikiwa imesheheni nyota wengi wazoefu waliopita kwenye timu kadhaa kubwa, lakini hilo halimpi hofu juu ya kuibuka na ushindi.Mwadui ni timu nzuri, ina wachezaji wengi wazoefu ambao wamecheza ligi kwenye timu kubwa, lakini hilo halitunyimi usingingizi, tunacheza nyumbani mbele ya mashabiki wetu, hivyo tuna kila sababu ya kuibuka na ushindi, alisema.  <topic>: MICHEZO 